คค.เตรียมเสนอร่าง ทีโออาร์รถเมล์ฉาว เข้า ครม.
ปลัดคมนาคม เผยเตรียมเสนอร่าง ทีโออาร์ ให้ ครม.พิจารณา ภายในเดือน ก.พ.-มี.ค.นี้&nbsp; &nbsp;&nbsp; นายสุพจน์ ทรัพย์ล้อม ปลัดกระทรวงคมนาคม เปิดเผยว่า ร่างประกาศเชิญชวนเอกชนเข้าร่วมโครงการ หรือ ทีโออาร์ เช่ารถเมล์เอ็นจีวี จำนวน 4,000 คัน ขององค์การขนส่งมวลชนกรุงเทพ (ขสมก.)ใกล้แล้วเสร็จ โดยคมนาคมจะเสนอให้คณะรัฐมนตรีพิจารณา และคาดว่าจะเปิดประกวดราคาแบบอิเล็กทรอนิกส์ (อี-ออกชัน) ได้ภายในเดือนกุมภาพันธ์-มีนาคมนี้ ทั้งนี้ ได้ทำการแก้ไขข้อมูลในประเด็นหลักๆ ที่คณะรัฐมนตรีได้ท้วงติงไปก่อนหน้านี้แล้ว เช่น พื้นที่อู่จอดรถทั้ง 17 แห่ง ซึ่งจะขอใช้พื้นที่ของหน่วยงานในสังกัดกระทรวงคมนาคม เช่น กรมทางหลวง กรมทางหลวงชนบท การท่าเรือแห่งประเทศไทย เพื่อลดภาระการเช่าพื้นที่&nbsp;&nbsp;&nbsp;&nbsp;&nbsp;&nbsp;&nbsp; นอกจากนี้ ยังได้ประสานงานกับ ปตท.ให้เข้ามาสร้างสถานีบริการก๊าซเอ็นจีวีในพื้นที่อู่จอดรถทั้ง 17 แห่ง เพื่อให้บริการเติมก๊าซรถเมล์ และในอนาคตจะให้บริการแก่รถยนต์ทั่วไปด้วย&nbsp;&nbsp;&nbsp;&nbsp;&nbsp;&nbsp;&nbsp; นายโอภาส เพชรมุณี ผู้อำนวยการ องค์การขนส่งมวลชนกรุงเทพ (ขสมก.) เตรียมนำเสนอร่างเงื่อนไขการประมูลโครงการเช่ารถเม
13 ม.ค. 2553

ปลัดคมนาคม เผยเตรียมเสนอร่าง ทีโออาร์ ให้ ครม.พิจารณา ภายในเดือน ก.พ.-มี.ค.นี้     นายสุพจน์ ทรัพย์ล้อม ปลัดกระทรวงคมนาคม เปิดเผยว่า ร่างประกาศเชิญชวนเอกชนเข้าร่วมโครงการ หรือ ทีโออาร์ เช่ารถเมล์เอ็นจีวี จำนวน 4,000 คัน ขององค์การขนส่งมวลชนกรุงเทพ (ขสมก.)ใกล้แล้วเสร็จ โดยคมนาคมจะเสนอให้คณะรัฐมนตรีพิจารณา และคาดว่าจะเปิดประกวดราคาแบบอิเล็กทรอนิกส์ (อี-ออกชัน) ได้ภายในเดือนกุมภาพันธ์-มีนาคมนี้ ทั้งนี้ ได้ทำการแก้ไขข้อมูลในประเด็นหลักๆ ที่คณะรัฐมนตรีได้ท้วงติงไปก่อนหน้านี้แล้ว เช่น พื้นที่อู่จอดรถทั้ง 17 แห่ง ซึ่งจะขอใช้พื้นที่ของหน่วยงานในสังกัดกระทรวงคมนาคม เช่น กรมทางหลวง กรมทางหลวงชนบท การท่าเรือแห่งประเทศไทย เพื่อลดภาระการเช่าพื้นที่        นอกจากนี้ ยังได้ประสานงานกับ ปตท.ให้เข้ามาสร้างสถานีบริการก๊าซเอ็นจีวีในพื้นที่อู่จอดรถทั้ง 17 แห่ง เพื่อให้บริการเติมก๊าซรถเมล์ และในอนาคตจะให้บริการแก่รถยนต์ทั่วไปด้วย        นายโอภาส เพชรมุณี ผู้อำนวยการ องค์การขนส่งมวลชนกรุงเทพ (ขสมก.) เตรียมนำเสนอร่างเงื่อนไขการประมูลโครงการเช่ารถเมล์เอ็นจีวี จำนวน 4,000 คัน ให้คณะรัฐมนตรีพิจารณาในช่วงเดือนกุมภาพันธ์-มีนาคมนี้ ซึ่งหลังจากผ่านมติคณะรัฐมนตรีแล้ว จะประกาศทีโออาร์ และจัดประมูลต่อไป